Krajevna skupnost Birčna vas, Birčna vas 1 8000 Novo mesto

**Zapisnik 10. seje Sveta KS Birčna vas**

**Datum:** Svet se je sestal 29. 06. 2020 ob 19. uri v prostorih OŠ Birčna vas.

**Prisotni na seji: Majda Meštrić, Stane Žagar, Ciril Zupančič, Tanja Primc, Urška Hrovatič, Darja Marjanović**

**Opravičeno odsoten: Andrej Kastelic.**

**DNEVNI RED**:

1. **Ugotovitev prisotnosti ter pregled zapisnikov 8. in 9. seje in realizacija sklepov**
2. **Širokopasovno omrežje – optika**
3. **Sestanek pri županu**
4. **Gradnja AP Birčna vas**
5. **Prometna varnost pri šoli**
6. **Ohranjanje čiste narave**
7. **Razno**

**Ad1**

Udeležba na 10. seji je bila 85,71%, kar pomeni da smo bili sklepčni. Pripomb na zapisnika 8. in 9. seje ni bilo, zato sta bila v celoti sprejeta.

**Ad2**

Na osnovi pridobljenih informacij glede izgradnje širokopasovnega oz. optičnega omrežja v naši KS je predsednica Sveta KS Birčna vas Majda Meštrič pripravila zapis za objavo na spletu. RUNE je 22.4.2020 pripravil videokonferenco, z njeno vsebine so bili člani Sveta seznanjeni. Tudi Telekom je pripravil dopis, v katerem pojasnjuje svoje aktivnosti pri izgradnji optičnega omrežja, ki je bil tudi objavljen na spletu.

Glede na vse pridobljene informacije bo optično omrežje v naši KS gradil Telekom. Do sedaj so uspeli pridobiti večino podpisov pogodb o služnosti. Po zagotovilih Telekoma je realno pričakovati zaključek izgradnje do spomladi 2021. Za sedaj bo v KS ostal nepokrit del naseljaja Veliki Podljuben – Stari Ljuben, kjer Telekom načrtuje gradnjo enkrat v prihodnosti. Pri izbiri operaterja imajo krajani možnost priključitve h kateremukoli ponudniku storitev.

**Ad3**

Dne 10.6.2020 se je predsednica Sveta Majda Meštrič sestala županom MONM Gregorjem Macedonijem. Seznanila ga je z aktualno problematiko v naši KS in naslednjimi odprtimi vprašanji:

* **rekonstrukcija ceste od podvoza do podružnične šole**: pričele naj bi se aktivnosti glede premoženjsko- pravnih zadev
* **AP Birčna vas**: predvidena otvoritev bo konec avgusta 2020 v organizaciji MONM in s sodelovanjem KS
* **ŠD Birčna vas**: aktivnosti potekajo- odkup parcel je v teku, potreben je še vpis v zemljiško knjigo; izveden bo prenos stavbne pravice ŠD na KS; po tej izvedbi KS plača komunalni prispevek, ki znaša z obrestmi že cca 18.000€, od tega MONM vrne 5.000€ na račun KS

Potrebno bo pripraviti načrt nadaljnje uporabe tako objekta kot pripadajočih parcel (igrišča)- objekt s parcelami bo možno tržiti. Predlagamo, da se pod vnaprej dogovorjenimi pogoji objekt in igrišče preda v uporabo ŠD in šoli (dogovorjeno v najemni osnovni pogodbi) ter se uporablja tudi za potrebe KS. (glej zapisnik 7. seje Sveta KS Birčna vas)

* **Podatki krajanov** – pridobivanje rojstnih podatkov za srečanja in voščila ob jubilejih ni več možno zaradi zakona o varovanju osebnih podatkov (GDPR).

**Ad4**

Gradnja avtobusne postaje v Birčni vasi se približuje koncu. Predviden zaključek gradnje je sredina julija 2020. Dodatno nam je uspelo pridobiti postavitev še dodatne luči javne razsvetljave, tako bo osvetljen večji del centra vasi. Projekt vodita MO Novo mesto – ga. Bele Špela in DRI. S strani KS sodelujeta Majda Meštrič in Stane Žagar. Z MO je dogovorjeno, da MONm v sodelovanju s KS konec avgusta 2020 pripravi otvoritev AP.

**Ad5**

Na osnovi pobude in predlogov, ki smo jih v jeseni 2019 naslovili na MONM in DRI s strani KS glede ureditve prometne varnosti v okolici osnovne šole Birčna vas, je 28. maja 2019 potekal sestanek pri osnovni šoli. Prisotni so bili: predstavnik DRI g. Brumec, predstavnica OŠ Andreja Krnc, Magda Meglič – projektantka, predstavnik MO NM Miloš Dular in predsednica Sveta KS Birčna vas Majda Meštrič.

Na osnovi predloga bo med poletjem izboljšana prometna varnost, postavljeni bodo merilci hitrosti, osvetljen bo prehod za pešce, utrjen bo del za čakanje na avtobus, preplasten bo del ceste pred šolo in obnovljena talna signalizacija, postavljene bodo dodatne oznake z opozorili na otroke pri šoli.

Kljub tem aktivnostim, za katere vemo, da so nujno potrebne, naj se- po zagotovilu župana- ne bi upočasnile aktivnosti glede izvedbe osnovnega projekta, to je rekonstrukcija ceste od šole do železniškega podvoza.

**Ad6**

Spomladi, v tednu v drugi polovici aprila, je bila izvedena čistilna akcija. Vključili so se tudi Romi.

V juniju je bil na Ruperč Vrhu postavljen zbiralnik za odpadna olja iz gospodinjstva. Komunala je dostavila posode za zbiranje olja v gospodinjstvu, ki so bile razdeljene po gospodinjstvih v KS. Kdor še potrebuje posodo, so še na voljo. Sezname o razdeljenih posodah je potrebno vrniti predsednici Sveta KS.

Potekale so aktivnosti za premestitev kontejnerjev v delu Birčne vasi. Ni bilo sprejetega dokončnega soglasja, zato ostane, tako kot je do sedaj – lokacija na cesti v Padež.

Na Komunalo je bil 9.3.2020 poslan seznam glede postavitve dodatnih zabojnikov za smeti in ureditev okolice. Obljubljena je ureditev preko poletja letos..

**Ad7**

* Na Vrhu pri Ljubnu potekajo aktivnosti za izgradnjo kanalizacije – sodeluje Ciril Zupančič.
* Na razpisu za izvedbo projekta, ki ga sofinancira MO Nm za ureditev odvodnjavanja makadama na Babji hrib, je bil izbran izvajalec.
* Za projekt v sofinanciranju MO Nm, izgradnja razsvetljave na Jami, poteka razpis za izvajalca del.
* Glede ureditve dostopa k Moravčevim je bil sestanek na terenu, potrebna bo odmera ceste ter predračun za izvedbo del, nato bo sledil dogovor o financiranju, kar pripravi MONM.
* Razdeljene so bile zaščitne maske, ki smo jih prejeli s strani MONM.
* Glede na dogovor na 4. seji Sveta KS Birčna vas so bile nabavljene zastave.
* Glede na dogovor na 9. dopisni seji naj se Tanja poveže z Mali Bogdanom glede predloga o urejanju in tekmovanju okolja v naši KS.

Zapisala: Predsednica Sveta KS Birčna vas

Darja Marjanović Majda Meštrič